EkBass/fiwiki-20250220-pages-articles huggingface dataset:
Pieter Aertsen

Pieter Aertsen (1507 Amsterdam – 1573 Amsterdam) oli alankomaalainen taidemaalari. ==Elämä ja ura== Aertsenia kutsuttiin "lange Pieriksi" poikkeuksellisen pituutensa vuoksi. Hän oli Allart Claeszoonin oppilas Amsterdamissa ja ainakin vuodesta 1535 alkaen aktiivinen Antwerpenissä, mutta noin vuodesta 1556 kuolemaansa saakka hän asui jälleen Amsterdamissa. Antwerpenissä hän sai vaikutteita flaamilaisesta taiteesta, erityisesti Quentin Massysilta, ja hänestä tuli yksi alankomaalaisen laatukuvamaalauksen uranuurtajista. Aertsen oli Pyhän Luukkaan killan jäsen. Kolme hänen pojistaan saavutti jonkin verran mainetta taidemaalareina. Nuorena hän kunnostautui maalaamalla arkisia kohtauksia, joissa hän kuvasi huonekaluja, keittiövälineitä jne. erittäin tarkasti, mutta myöhemmin hän harrasti historiallista maalausta. Taiteilijaa kiinnostivat eniten rehevät myyjättäret ja hienosti toteutetut erilaiset elintarvikkeet. Yksi hänen parhaista maalauksistaan on Amsterdamin kansallismuseossa oleva Munatanssi. Hän kunnostautui erityisesti keittiön sisätilojen tuottamisessa. Useat hänen parhaista teoksistaan - eri kirkkojen alttaritaulut, joita hänen aikalaisensa arvostivat suuresti - tuhoutuivat Alankomaiden uskonsodissa ja vuoden 1566 ikonoklasmissa, joten niistä on säilynyt vain fragmentteja. A_Meat_Stall_with_the_Holy_Family_Giving_Alms_-_Pieter_Aertsen_- _Google_Cultural_Institute.jpg|Lihakoju, jossa Pyhä perhe antaa almuja De_eierdans_Rijksmuseum_SK-A-3.jpeg|Munatanssi Pieter_Aertsen_Peasants_by_the_Hearth.jpg|Talonpoikia lieden äärellä, ==Lähteet== ==Aiheesta muualla== Luokka:Alankomaalaiset taidemaalarit Luokka:Vuonna 1507 syntyneet Luokka:Vuonna 1573 kuolleet
Jenni Matola

Jenni Matola (s. 9. toukokuuta 2004) on suomalainen pesäpalloilija. Matola edustaa Superpesiksessä pelaavia Seinäjoen Maila-Jusseja. Hänen kasvattajaseuransa on Ylivieskan Kuula. https://www.pesistulokset.fi/pelaaja/10253#tab:1 Matola kuului Lännen joukkueeseen tyttöjen Itä-Länsi-ottelussa vuonna 2022.https://www.superpesis.fi/site/assets/files/26809/ita- lansi-2022-tytot.pdf Matola valittiin naisten Itä-Länsi-otteluun vuonna 2023.https://www.superpesis.fi/uutiset/superpesisdebytantti-jenni-matola- nousee-naisten-ita-lanteen/ Hän pelaa ulkokentällä kolmosvahtina. https://www.pesistulokset.fi/ottelut/58846#lineup Matola on pelannut 11 Superpesiksen runkosarjan ottelua. Näissä otteluissa hän on lyönyt yhden kunnarin ja yhden tavallisen juoksun, tuonut 14 juoksua ja kerännyt 39 kärkilyöntipistettä. Tilastot päivitetty 22. kesäkuuta 2023. == Lähteet == Luokka:Suomalaiset pesäpalloilijat Luokka:Vuonna 2004 syntyneet Luokka:Elävät henkilöt
Tšonharinsalmi

Tšonharinsalmi tai Tšongarinsalmi (, ) on Syvašinlahdessa oleva kapea salmi Ukrainassa. Salmi erottaa Krimin niemimaan itäosan mantereesta ja jakaa Syvašin vesialueen läntiseen ja itäiseen osaan. Mantereelta kuroutuvan Tšonharinniemen ja Krimin väliin jää 300 metriä leveä matala salmi, jonka yli on rakennettu silta. Salmi on hyvä kulkureitti Krimille, minkä vuoksi sen äärellä on taisteltu Ukrainan itsenäisyyssodassa, toisessa maailmansodassa ja Ukrainan sodassa. ==Lähteet== Luokka:Ukrainan maantiede Luokka:Salmet Luokka:Krim
Control (näppäin)

Control (Ctrl) on tietokoneiden näppäimistössä oleva näppäin. Sitä käytetään yleensä yhdistelmänä jonkin toisen näppäimen kanssa, jotta saataisiin tehtyä jokin operaatio. == Yleiset yhdistelmät == * Ctrl + C (Kopiointi) * Ctrl + V (liittäminen) * Ctrl + Z (toiminnon peruminen) * Ctrl + X (leikkaus) * Ctrl + A (kaiken valitseminen) * Ctrl + S (tallentaminen) Luokka:Tietokoneen näppäimet
HTTP 404

HTTP 404 on standardisoitu HTTP-virhekoodi, joka tarkoittaa että haettua resurssia ei löydy tai sitä ei ole olemassa. Usein WWW-palvelin näyttää erillisen virhesivun käyttäjälle virheen tapahtuessa. Se on yksi yleisimpiä virhekoodeja joihin käyttäjät törmäävät verkkosivustoilla. kun esimerkiksi joitain sivuja ei ole enää olemassa vanhentumisen vuoksi. == Katso myös == * Linkkimätä * BSoD Luokka:HTTP
Kotajärvi (Kemijärvi)

Kotajärvi on Kemijärven kanssa samantasoinen vakavesi Kemijärven keskustan itäpuolella Lapin maakunnassa. Sen pinta-ala on 2,4 neliökilometriä. Etäisyys Rovaniemeltä on 84 kilometriä itäkoilliseen. Järvi on toiseksi laajin Suomen 63 Kotajärvestä. == Maantiede == Kotajärven ulottuvuus etelästä pohjoiseen on 4,3 kilometriä. Järven keskiosan leveys on noin kilometrin. Järven pohjoisin osa jakautuu kahteen lahteen. Rautatie Kemijärveltä itään kulkee Kotajärven halki ja syvyyskäyrät on merkitty karttaan vain rautatien eteläpuoleiselle järvenosalle. Kotajärven länsi- ja etelärannoilla on asutusta (Kallaanvaara, Isokylä). Pohjoinen ranta-alue on suota ja metsää. Järven itäpuolella kohoaa Kotavaara, jonka laki on lähes 250 metriä merenpinnan yläpuolella. Kotavaaran koillispuolella kohoaa lähes yhtä korkea Puikonvaara. Kotavaaran eteläpuolella sijaitsee Tarvaslampi (147,0 metriä mpy). Kotajärven eteläpuolitse kulkee valtatie 5. Kotajärveen laskee Myllyoja luoteesta Myllylammelta (158,1 metriä mpy) ja Kyröjoki koillisesta Kyröjärveltä (152,7 metriä mpy). Kyröjärven ja Puikonvaaran välissä sijaitsee Puikonjärvi (151,6 metriä mpy), joka laskee Kotijokea pitkin Kyröjokeen. Kotajärveä yhdistää Kemijärveen Kotajoki Kotajärvi (65.314.1.001) kuuluu Kotajärven valuma-alueeseen (65.314), joka on kolmannen jakovaiheen vesistö Kemijoen vesistössä (65). Toinen jakovaihe on Kemijärven alue (65.31) ja ensimmäinen jakovaihe on Kemijärven–Pelkosenniemen alue (65.3). Kotajärvi on toiseksi laajin Kotajärven valuma-alueen 32:sta vähintään hehtaarin laajuisesta vakavedestä. Laajin on Kyröjärvi ja kolmanneksi laajin on Kummunjärvi. == Lähteet == Luokka:Kemijärven järvet Luokka:Kemijärven–Pelkosenniemen alue
Samettiorvokki

Samettiorvokki (Viola suavis) on orvokkeihin (Viola) kuuluva kasvilaji. Se on monimuotoinen sekä taksonomisesti hankala laji, joka kuuluu orvokkien Viola- sektion Viola-alasektioon. Samaiseen alasektioon kuuluu noin 25 Euraasiassa kasvavaa lajia, jotka ovat genomeiltaan tetra- tai oktoploidisia. Alasektio on myös taksonomisesti monimutkainen. Marschall von Bieberstein kuvasi samettiorvokin tieteelle vuonna 1819, minkä jälkeen on kuvattu lukuisia muita taksoneita, jotka on luokiteltu joko omina lajeinaan samaan lajiryhmään samettiorvokin kanssa tai samettiorvokin alalajeiksi, muunnoksiksi tai muodoiksi. Samettiorvokki on todennäköisesti jo kauan sitten syntynyt allo- oktoploidinen taksoni. Sen runsas morfologinen ja geneettinen vaihtelu viittaavat polyploidisaation tapahtuneen kauan sitten, minkä jälkeen syntyneiden oktoploidisten taksonien välillä on ollut geenivirtaa. Yksi samettiorvokin kantalajeista on todennäköisesti ollut Viola pyrenaica, mutta muita kantalajeja ei pysty varmuudella määrittämään. Mahdollisia muita kantalajeja voisivat olla tuoksuorvokki (Viola odorata), mäkiorvokki (Viola collina) sekä Viola jaubertiana. Ulkonäön osalta samettiorvokki eroaa lähilajeistaan suhteellisen lyhyiden ja suorien varsiensa sekä korvakkeiden ja kukkaperiensä ulkonäön perusteella. Samettiorvokkia kasvaa Välimeren ympäristössä Iberian niemimaalta ja Marokosta Lähi-itään. Lajin levinneisyysalue on myös laajentunut Keski- ja Pohjois-Eurooppaan sen runsaan kasvatuksen sekä viljelykarkulaisten seurauksena. == Lähteet == * Mereda, P., Hodálová, I., Mártonfi, P., Kučera, J. & Lihová, J., 2008: Intraspecific Variation in Viola suavis in Europe: Parallel Evolution of White-flowered Morphotypes — Annals of Botany, vol. 102, is. 3, DOI: https://doi.org/10.1093/aob/mcn117, pdf s. 443–462. == Aiheesta muualla == * Kassu – Kasvien suomenkieliset nimet: Viola suavis Luokka:Orvokit
Williers

Williers on kunta Pohjois-Ranskassa Ardennesin departementissa Grand Estin alueella. Se sijaitsee noin 33 kilometriä Sedaninin kaupungista itään ja rajoittuu Belgian rajaan. Kunnan kautta kulki roomalainen tie, joka oli rakennettu vuonna 45 eaa. Belgian puolella rajaa on Chameleux'n roomalaisen kylän rauniot. ==Lähteet== ==Aiheesta muualla== Luokka:Ardennesin kunnat
Exermont

Exermont on kunta Pohjois-Ranskassa Ardennesin departementissa Grand Estin alueella. Se sijaitsee noin 31 kilometriä Vouziers’n kaupungista kaakkoon. Ariéthalin maasilta rakennettiin vuosina 1932–1934. Se on 200 metriä pitkä, 5 metriä leveä ja siinä on yhdeksän holvikaarta, joista korkein on 30 metriä korkea. Maasiltaa pitkin kulki rautatieyhteys, jolla oli tarkoitus huoltaa Maginot-linjaa. Ranskalaiset tuhosivat sen osittain vetäytyessään kesäkuussa 1940. Saksalaiset korjasivat radan vuonna 1941, mutta lopulta he purkivat kiskot vuonna 1943, ja lähettivät ne itärintamalle. Silta on nykyään käyttämätön ja sinne on pääsy kielletty. ==Lähteet== ==Aiheesta muualla== Luokka:Ardennesin kunnat
Kyröjärvi

Kyröjärvi on matala metsäjärvi Kemijärven keskustan itäpuolella Lapin maakunnassa. Sen pinta-ala on 3,6 neliökilometriä. Etäisyys Rovaniemeltä on 87 kilometriä itäkoilliseen. Järven keskisyvyys on vain noin metrin. == Maantiede == Kyröjärvi koostuu länsiosan Niskaselästä ja itäosan Takaselästä. Järvenosia erottaa noin kilometrin pituinen Hanhiniemi ja yhdistää niemen pohjoispuolinen salmi. Järven pohjoisimman osan muodostaa Pohjaspää. Kyröjärvi on lähes kauttaaltaan enintään kolme metriä syvä. Ainoa yli kuusi metriä syvä alue sijaitsee Takaselän keskiosassa. Kyröjärven ainoa saari on muutaman aarin laajuinen Kuikkasaari. Järveä reunustaa metsä- ja suomaa (Myllyaapa, Loukasaapa). Etelärannalla on pientaloja ja Puikkola-niminen kyläasutus. Koillisella rannalla sijaitsee Kyrönselkä, jonka korkein kohta on noin 190 metriä merenpinnan yläpuolella. Takaselän eteläpuolella sijaitsee Kyrövaara, jonka huippu on yli 270 metriä merenpinnan yläpuolella eli noin 120 metriä Kyröjärven pintaa korkeammalla. Kyröjärven kaakkoiskolkan Isolahteen virtaa mutkainen Kummunjoki idästä. Pohjaspäähän virtaa Pohjaspäänoja pohjoisesta. Runsaat kaksi kilometriä Pohjaspäältä pohjoiseen sijaitsee noin hehtaarin laajuinen Pohjaspäänlampi (163,0 metriä mpy). Pohjaspäänojan länsipuolella sijaitsee Pohjaspäänmaa. Kyröjärven luusua sijaitsee Niskaselän lounaisrannalla, josta alkaa lounaaseen Kotajärveen virtaava noin kilometrin pituinen Kyröjoki. Jokeen yhtyy kaakosta Kotijoki, joka alkaa Niskaselän eteläpuolella sijaitsevalta Puikonjärveltä (151,6 metriä mpy). Kyröjärven vesitilavuus on 3 620 000 kuutiometriä. Kyröjärvi (65.314.1.011) kuuluu Kotajärven valuma-alueeseen (65.314), joka on kolmannen jakovaiheen vesistö Kemijoen vesistössä (65). Toinen jakovaihe on Kemijärven alue (65.31) ja ensimmäinen jakovaihe on Kemijärven–Pelkosenniemen alue (65.3). Kyröjärvi on laajin Kotajärven valuma-alueen 32:sta vähintään hehtaarin laajuisesta vakavedestä. Toiseksi laajin on Kotajärvi ja kolmanneksi laajin on Kummunjärvi. == Lähteet == Luokka:Kemijärven järvet Luokka:Kemijärven–Pelkosenniemen alue
IFA Wartburg

IFA Wartburg oli ruotsalainen popkaksikko, johon kuuluivat Magnus Michaeli ja Nils Lundwall. He käyttivät salanimiä Rolf Kempinski ja Heinz Klinger. Ryhmän nimi tuli itäsaksalaisesta automerkistä Wartburg ja sen valmistajasta Industrieverband Fahrzeugbau (IFA). He lauloivat saksaksi. Heidän musiikkinsa on leikillistä, ei-poliittista ja usein satiirista. Kaksikon musiikki kertoo Itä-Saksasta ja kommunistisesta maailmasta. Yhtye erosi vuonna 1999. Luokka:Ruotsalaiset muusikot == Lähteet ==
Haisuhuput

Haisuhuput (Symplocarpus) on kuusilajinen vehkakasvisuku, joka kuuluu samaan alaheimoon kuin koristekasveina tunnetut majavankaalit (Lysichiton). Haisuhuppuja esiintyy Pohjois-Amerikassa ja Aasiassa: Tyyppilaji suohaisuhuppu (Symplocarpus foetidus) kasvaa Itä-Kanadassa, Yhdysvaltojen itä- ja koillisosassa. Muut viisi lajia esiintyvät Itä-Aasiassa, Koreassa, Japanissa, Kiinan Mantšuriassa, Sahalinilla, Venäjän Primorjen ja Habarovskin alueilla. Haisuhuput ovat maanalaisesta juurakosta versovia ruohokasveja, jotka elävät luonnonvaraisena lauhkean vyöhykkeen metsien kosteikoissa. == Lähteet == == Aiheesta muualla == * Suomen Lajitietokeskus: Haisuhuput – Symplocarpus Luokka:Vehkakasvit
Charnois

Charnois on kunta Pohjois-Ranskassa Ardennesin departementissa Grand Estin alueella. Se sijaitsee noin 50 kilometriä Charleville-Mézièresin kaupungista pohjoiseen ja rajoittuu Belgian rajaan. pienoiskuva|vasen|Saint-Rémin kirkko Kunnan keskustassa oleva Saint-Rémin kirkko on vuodelta 1750. Kunnan suihkulähde on vuodelta 1864, ja se on omistettu pyhälle Quirinukselle. Pyhä Quirinus oli kristinuskoon kääntynyt roomalainen upseeri, joka koki marttyyrikuoleman, ja jonka ruumis heitettiin järveen. ==Lähteet== ==Aiheesta muualla== Luokka:Ardennesin kunnat
Markus Sipilä

Markus Sipilä (s. 14. tammikuuta 1980) on suomalainen curlingpelaaja. Sipilä on voittanut kahdeksan Suomen mestaruutta ja on edustanut Suomea kansainvälisissä arvokilpailuissa kuudesti. Sipilä pelaa paricurlingia Lotta Immosen kanssa. == Lähteet == Luokka:Suomalaiset curlingpelaajat Luokka:Vuonna 1980 syntyneet Luokka:Elävät henkilöt
Jääkiekon nuorten maailmanmestaruuskilpailut 2025

Jääkiekon nuorten maailmanmestaruuskilpailut 2025 olivat 49. jääkiekon alle 20-vuotiaiden maailmanmestaruuskilpailut. Ne järjestettiin Kanadan pääkaupunki Ottawassa. Turnaus alkoi 26. joulukuuta 2024 ja päättyi loppuotteluun 5. tammikuuta 2025. == Otteluareenat == Ottawa Ottawa Canadian Tire Centre Kapasiteetti: 18 652 TD Place Arena Kapasiteetti: 9 000 == Joukkueet == ;Lohko A * * * (I) * * ;Lohko B * * * * * Lähde: == Turnauksen tuomaristo == Turnauksen tuomaristoon kuuluu 12 päätuomaria ja 11 linjatuomaria. ;Päätuomarit * Andris Ansons * Riku Brander * Michael Campbell * Mads Frandsen * Christoffer Holm * Mikael Holm * Jan Hribik * Mike Langin * Sean MacFarlane * Peter Stano * Michael Tscherrig * Kristian Vikman ;Linjatuomarit * Albert Ankerstjerne * Nick Briganti * Jake Davis * Oto Durmis * Shane Gustafson * Onni Hautamäki * Daniel Hynek * Tommi Niittylä * Anders Nyqvist * Tarrington Wyonzek * Dāvis Zunde Lähde: == Alkusarjan ottelut == === Lohko A === Ajat ovat paikallista aikaa, suluissa olevat Suomen aikaa. Sarjataulukko === Lohko B === Ajat ovat paikallista aikaa, kaarisuluissa olevat Suomen aikaa. Sarjataulukko === Sijoitusottelu === == Pudotuspelit == Lohkosijoitukset ennen pudotuspelejä: A-lohko Sijoitus Joukkue Pisteet Rank 1\. 10 2 2\. 8 4 3\. 7 5 4\. 4 7 B-lohko Sijoitus Joukkue Pisteet Rank 1\. 12 1 2\. 9 3 3\. 5 6 4\. 3 8 Lähteet: ===Puolivälierät=== ===Välierät=== ===Pronssiottelu=== ===Loppuottelu=== == Lähteet == 2025 Luokka:Vuoden 2025 jääkiekko Luokka:Ontarion jääkiekko Luokka:Ottawan urheilu
HK Norilsk

HK Norilsk () on venäläinen jääkiekkojoukkue Norilskin kaupungista. Seura pelaa tällä hetkellä maan toiseksi korkeimmalla sarjatasolla VHL-liigassa. == Joukkue kaudella 2024-2025 == Maalivahdit Maalivahdit Maalivahdit Maalivahdit Maalivahdit Maalivahdit # Pelaaja Hanskakäsi Sopimus Syntymäpaikka Vadim Nikitin L 2025 Moskova, Venäjä Viktor Selivjorstov L 2025 Tšeljabinsk, Venäjä Anatoli Smirnov L 2025 Tšerepovets, Venäjä Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 9 Ivan Sergejev L 2025 Tšeboksary, Venäjä 17 Andrei Jermakov R 2024 Moskova, Venäjä 35 Artjom Aljajev L 2025 Nižni Novgorod, Venäjä 52 Semjon Lugoviak L 2025 Moskova, Venäjä 59 Nikita Volosenkov R 2025 Omsk, Venäjä 72 Dmitri Kortšemkin L 2026 Jekaterinburg, Venäjä 79 Kirill Vetrov L 2024 Norilsk, Venäjä Igor Isajev L 2025 Tšeljabinsk, Venäjä Aleksei Kirillov L 2025 Novokuznetsk, Venäjä Nikita Makejev R 2026 Moskova, Venäjä Oleg Popov L 2024 Severomorsk, Venäjä Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Paikka Sopimus Syntymäpaikka 8 Demid Panitškin L H 2026 Kemerovo, Venäjä 13 Vladislav Kaletnik (C) L KH / OLH 2026 Angarsk, Venäjä 18 Mihail Varnakov L OLH 2024 Gorki, Venäjän SFNT, Neuvostoliitto 47 Danila Djadenkin R VLH 2025 Jaroslavl, Venäjä 64 Vjatšeslav Skobelev R H 2025 Tšerepovets, Venäjä 87 Nikita Kolesnikov L KH 2026 Perm, Venäjä 89 Denis Gorbunov L KH 2025 Elektrostal, Venäjä 96 Vjatšeslav Korotin L H 2026 Norilsk, Venäjä 97 Aleksei Leontiev R H 2026 Angarsk, Venäjä Sergei Alhimov L H 2025 Moskova, Venäjä Artjom Antipov R H 2025 Öskemen, Kazakstan Semjon Astaševski L H 2025 Omsk, Venäjä Sergei Golodniuk L LH 2025 Jegor Jakovlev L OLH / KH 2025 Omsk, Venäjä Jegor Manin L OLH 2025 Jaroslavl, Venäjä Nikita Šuidin R OLH / KH 2025 Moskova, Venäjä Roman Tšemerikin L KH 2025 Novouralsk, Venäjä Pavel Žirnov L LH 2025 Tšeboksary, Venäjä === Joukkueenjohto === * Päävalmentaja: Vladimir Gusev * Apuvalmentaja: Jevgeni Filinov * Apuvalmentaja: Nikolai Zolotuhin * Maalivahtivalmentaja: Konstantin Vlasov * Videovalmentaja: Oleg Kulikov * Fysiikkavalmentaja: Rašit Galimžanov * Huoltopäällikkö: Nikolai Ivanov * Toimitusjohtaja: Jevgeni Nikitin * Urheilutoimenjohtaja: Anton Kolomejtsev * Joukkueenjohtaja: Airat Hasijatulin Lähde: EliteProspectshttps://www.eliteprospects.com/team/37626/hk-norilsk Viitattu 22.6.2023. ==Lähteet== ==Aiheesta muualla== *Seuran kotisivut Luokka:Venäläiset VHL-seurat Luokka:Vuonna 2023 perustetut urheiluseurat Luokka:Norilsk
Fépin

Fépin on kunta Pohjois-Ranskassa Ardennesin departementissa Grand Estin alueella. Se sijaitsee Maas-joen varrella, noin 42 kilometriä Charleville- Mézièresin kaupungista pohjoiseen, ja rajoittuu Belgian rajaan. Kylässä sijaitsee pieni Notre-Damen kirkko. Sen moniväriset puupatsaat ovat peräisin 1800-luvun ensimmäiseltä puoliskolta. Kirkon vanhin teos on 1500-luvulta. Kunta on nimetty Kaarle Suuren isän Pipin Pienen mukaan. Hän pysähtyi kylässä ollessaan matkalla Liègestä Soissonsiin. ==Lähteet== ==Aiheesta muualla== Luokka:Ardennesin kunnat
Bernt Holtsmark

Bernt Holtsmark (27. joulukuuta 1859 Asker – 20. huhtikuuta 1941) oli norjalainen maanviljelijä ja Frisinnede Venstren poliitikko. Hän istui suurkäräjillä vuosina 1903–1909 ja 1916–1921 sekä toimi Norjan maatalousministerinä 1910–1912. ==Lähteet== ==Aiheesta muualla== Luokka:Norjan maatalousministerit Luokka:Norjalaiset maanviljelijät Luokka:Vuonna 1859 syntyneet Luokka:Vuonna 1941 kuolleet
Skolekorps

pienoiskuva|200px|Kongsbergiläinen poikaskolekorps Norjan kansallispäivänä 17. toukokuuta 2008. Skolekorps on norjankielinen nimitys kouluorkestereille. Niitä on kahta lajia: messinkiyhtyeitä (norjaksi brassband), joissa on pelkästään vaskipuhaltimia ja lyömäsoittimia, sekä janitsaariyhtyeitä, joissa on lisäksi puupuhaltimia. Skolekorps-orkesterin jäsenet ovat tyypillisesti 8–19-vuotiaita, ja lukion jälkeen osa jatkaa aikuisorkestereihin. Orkestereiden välillä järjestetään kilpailuja ja ne osallistuvat Norjan kansallispäivän juhlintaan. Ensimmäisen skolekorps-orkesterin perusti William Farre Møllergatan kouluun vuonna 1901. Aluksi skolekorpsit olivat ainoastaan pojille, ja ensimmäiset tytöt pääsivät mukaan vasta vuonna 1945. Vuonna 1956 tehtiin skolekorpsien valtakunnallisessa liitossa päätös, että tytöillä on yhtäläinen oikeus osallistua toimintaan, ja nykyisin monissa skolekorpseissa enemmistö on tyttöjä. ==Lähteet== Luokka:Norjalaiset orkesterit
Björnstadin oireyhtymä

Björnstadin oireyhtymä on äärimmäisen harvinainen autosomissa peittyvästi periytyvä oireyhtymä.Björnstad syndrome MedlinePlus, viitattu 23.6.2023Björnstad Syndrome National Organization for Rare Disorders, viitattu 23.6.2023 Se aiheuttaa pili torti -oireen eli hauraat hiukset ja kuulovammaisuutta. Björnstadin oireyhtymä johtuu mutaatioista geenissä BCS1L. Björnstadin oireyhtymän yhteydessä esiintyvä hauraus ei yleensä koske muuta kehon karvoitusta kuin hiuksia. Tyypillisiä potilailla ovat alueet, joissa esiintyy alopeciaa eli hiusten lähtöä. Kuulon ongelmat ilmenevät sensorineuraalisena eli sisäkorvan muutoksista johtuvana kuulovikana. Kuulon ongelmat voivat vaihdella lievistä täyteen kuurouteen ja saattavat johtaa myös puheen vaikeuksiin. Yleensä kuulovika on molemmissa korvissa. Eräissä potilaissa on raportoitu kehitysvamma tai hypogonadismi, mutta näistä kumpikaan ei kuulu oireyhtymän tyypillisiin piirteisiin. Björnstadin oireyhtymän oireet alkavat ilmetä varhain lapsuudessa. Hiusten poikkeavuus voi lievittyä iän myötä, erityisesti murrosiän jälkeen. Björnstadin oireyhtymän tunnisti ensimmäisenä professori Roar Bjørnstad vuonna 1965. Hän oli havainnut haurashiuksisuuden kahdeksalla potilaalla, joista viidellä esiintyi myös sensorineuraalinen kuurous. Sittemmin Björnstadin oireyhtymää on havaittu eri puolilla maailmaa. Esiintyvyydestä ei kuitenkaan ole tarkkaa tietoa. Joissain geneettisissä häiriöissä esiintyy samankaltaisia oireita kuin Björnstadin oireyhtymässä. Erotusdiagnostiikassa saatetaan ottaa huomioon Menkesin tauti ja ektodermaalisten dysplasioiden tautiryhmä. Björnstadin oireyhtymän tavoin mutaatioista BCS1L-geenissä johtuvia oireistoja ovat GRACILE-oireyhtymä ja kompleksi III:n puutosoireyhtymä, jotka kuitenkin ilmenevät vakavammin oirein. Björnstadin oireyhtymän hoito on oireenmukaista. == Lähteet == Luokka:Oireyhtymät Luokka:Perinnölliset sairaudet
Gastrinooma

Gastrinooma on neuroendokriininen kasvain, joka erittää gastriinia.Shashank R. Cingam, Mahesh Botejue, Gilles J. Hoilat, Harsha Karanchi, Gastrinoma National Library of Medicine, viitattu 23.6.2023 Tämä aiheuttaa mahahapon määrän kohoamisen. Noin 70 % gastrinoomista saa alkunsa pohjukaissuolesta ja noin 25 % haimasta; haiman gastrinooma on usein suurempi kuin pohjukaissuolen gastrinooma. Harvinaisemmissa tapauksissa gastrinooma voi saada alkunsa mahalaukusta, sappiteistä, munasarjoista, sydämestä tai keuhkoista.What are gastrinomas? Cancer Research UK, viitattu 23.6.2023 Gastrinooma on useimmiten pahanlaatuinen.Zollinger-Ellisonin syndrooma (Orphanet) Terveyskirjasto, viitattu 23.6.2023 Gastrinooma on hitaasti kasvava, mutta useimmiten levinnyt etäpesäkkeiseksi diagnoosihetkellä. Mahdollinen metastasointi maksaan ja sen laajuus ovat tärkeimmät taudin ennusteeseen vaikuttavat tekijät. Ilman maksametastaaseja kymmenen vuoden eloonjäämisennuste on noin 90–100 %, maksaan levinneessä taudissa noin 20–40 %. Haiman gastrinooma leviää suuremmalla todennäköisyydellä kuin pohjukaissuolen gastrinooma. Noin 75–80 % gastrinoomista on sporadisia, mutta joskus gastrinooma liittyy multippeli endokriininen neoplasia tyyppi 1 -sairauteen (MEN1). Gastrinooman tavallisimmat oireet ovat vatsakipu ja kroonistunut ripuli. Mahdollisia muita oireita ovat tahaton painon aleneminen, dyspepsia, refluksioireet ja maha- suolikanavan verenvuoto. Zollinger–Ellisonin oireyhtymäksi kutsutaan gastrinoomasta johtuvaa mahahaavaa, joka kehittyy mahahapon erityksen kasvun seurauksena. Maailmanlaajuisesti noin 0,5 – 3 ihmistä sairastuu gastrinoomaan vuosittain. Gastrinooma on hieman yleisempi miehillä ja diagnosoidaan usein 20–50 vuoden iässä. MEN1-potilailla gastrinooma ilmenee usein tavallista nuoremmalla iällä, 10–30 ikävuoden välillä. Gastrinooma on yleisin pahanlaatuisista haiman endokriinisista kasvaimista. Diagnoosi voidaan asettaa kliinisen kuvan ja kohonneen paastonjälkeisen gastriinitason pohjalta; normaaliin nähden yli kymmenkertaisesti kohonnut gastriinitaso ja mahalaukun alle 2:n pH-arvo varmistavat diagnoosin. Gastrinooma voidaan kuitenkin todeta myös ilman näiden ehtojen täyttymistä, mikäli varmistus saadaan sekretiinistimulaatiotestillä. Kasvain paikannetaan kuvauksella, ja pohjukaissuolen haavoja voidaan löytää gastroskopian avulla. Leikkaus on ainoa gastrinooman parantava hoito. Kemoterapiaa voidaan käyttää levinneen taudin hoidossa. == Lähteet == Luokka:Kasvaimet Luokka:Ruoansulatuselimistön syövät
Beare–Stevensonin oireyhtymä

Beare–Stevensonin oireyhtymä eli Beare–Stevensonin cutis gyrata -oireyhtymä on geneettinen oireyhtymä, jonka piirteisiin kuuluvat kraniosynostoosi (kallon saumojen ennenaikainen yhteen luutuminen), ihomuutokset, nenänielun umpeuma ja pään, keskikasvojen sekä sukupuolielinten epämuodostumat. Oireyhtymään liittyvä kehitysvamma on usein vaikea-asteinen. Huomattava napatynkä todetaan lähes kaikilla oireyhtymästä kärsivistä; yli 90 %:lla on napatyrä.Johanna Rintahaka, Beare-Stevensonin oireyhtymä Harvinaiskeskus Norio 26.10.2021, viitattu 23.6.2023 Beare–Stevensonin oireyhtymään liittyvä kraniosynostoosi aiheuttaa aivojen kehityksen häiriytymisen ja epämuodostumia. Tyypillinen oireyhtymään liittyvä ihomuutos on cutis gyrata, joka tarkoittaa paksujen ihopoimujen ja uurteiden ilmenemistä muun muassa päässä, kaulassa, korvissa, kämmenissä ja jalkapohjissa. Muita yleisiä ihomuutoksia ovat taivetummuus (acanthosis nigricans) ja useimmiten vaarattomat polyypit. Oireyhtymään saattaa liittyä hirsutismi. Vastasyntyneillä ylähengitystiet saattavat olla tukkeutuneet, ja noin 60 %:lle potilaista onkin tehty trakeostomia. Beare–Stevensonin oireyhtymä periytyy autosomin kautta vallitsevasti. Tunnetaan useita kromosomin 10 geenin FGFR2 mutaatioita, jotka aiheuttavat oireyhtymää. Hoito on oireenmukaista, mutta elinajanodote näyttää olevan alhainen. Erään tutkimustiedon mukaan useimmat potilaat kuolivat ennen toista ikävuotta muun muassa sydän- ja hengitystieongelmiin. Äkillinen kuolema on ollut Beare–Stevensonin oireyhtymässä yleisempi kuin samankaltaisissa häiriöissä, kuten Apertin, Pfeifferin ja Crouzonin oireyhtymissä.Beare–Stevenson syndrome: Two new patients, including a novel finding of tracheal cartilaginous sleeve American Journal of Medical Genetics 23.2.2015, viitattu 23.6.2023 Beare–Stevensonin oireyhtymän esiintyvyys on vähäisempi kuin 1 / 1 000 000.Cutis gyrata-acanthosis nigricans- craniosynostosis syndrome Orphanet, viitattu 23.6.2023 Oireyhtymän kuvasi ensimmäisenä John Martin Beare vuonna 1969. Vuoteen 2015 mennessä potilaita oli raportoitu vain 21. == Lähteet == Luokka:Perinnölliset sairaudet Luokka:Oireyhtymät
Eric Salzman

Eric Salzman (8. syyskuuta 1933 Queens – 12. marraskuuta 2017 Brooklyn) oli yhdysvaltalainen säveltäjä, musiikkikriitikko ja musiikkikirjailija. Hän keskittyi uudenlaiseen näyttämömusiikin tyyliin, jolle ominaisia piirteitä olivat oopperaa pienempi muoto, musikaalia vähäisemmät lineaarisuus ja tekstipohjaisuus sekä pyrkimys huomattavaan odotusten rikkomiseen. Hän käytti tästä näyttämömusiikin muodosta nimitystä "music theater" erotukseksi musikaalista ("musical theater").Neil Genzlinger, Eric Salzman, Composer Who Championed Avant-Garde, Dies at 84 The New York Times 24.11.2017, viitattu 23.6.2023 Salzman sai kandidaatin arvon Columbian yliopistosta vuonna 1954 ja maisterin arvon Princetonin yliopistosta 1956. Hän aloitti työskentelyn kriitikkona The New York Timesissa vuonna 1958. Myöhemmin hän laati musiikkikritiikkiä muun muassa New York Herald Tribuneen ja Stereo Reviewiin. Salzman toimi 1960-luvulla WBAI-FM:n musiikkijohtajana New Yorkissa. Vuonna 1970 hän perusti esittävän taiteen Quog-ryhmän, joka toiminnassaan ylitti taiteenlajien rajat. Vuonna 1984 hän oli mukana perustamassa Philadelphiassa American Music Theater Festivalia, jonka taiteellisena johtajana toimi vuoteen 1994. 1960-luvulta lähtien Salzman sävelsi kokeilevia teoksia, joista monet olivat muiden kanssa yhteistyössä tehtyjä. Teoksissa yhdisteltiin valtavirtaisille näyttämöille epätyypillisin tavoin musiikkia, tekstiä, tanssia ja muita elementtejä. Salzmanin teosten joukossa ovat The Nude Paper Sermon (1970), The True Last Words of Dutch Schultz (1997), Jukebox in the Tavern of Love (2009) ja enemmän oopperan kaltainen Big Jim and the Small-Time Investors (kantaesitetty 2018)John Hohmann, Big Jim and the Small-Time Investors: a story often told Schmopera 12.4.2018, viitattu 23.6.2023. Salzman kirjoitti myös kirjoja, joihin kuuluu 20th-Century Music: An Introduction. Hän oli vuodesta 1955 naimisissa Lornan (o.s. Jackson) kanssa, ja hänellä oli kaksi tytärtä. Hän kuoli 84-vuotiaana sydänpysähdykseen kotonaan. == Lähteet == Luokka:Yhdysvaltalaiset säveltäjät Luokka:Musiikkikriitikot Luokka:Yhdysvaltalaiset musiikkikirjailijat Luokka:Vuonna 1933 syntyneet Luokka:Vuonna 2017 kuolleet
Åsa Jinder

Åsa Jinder (s. 9. lokakuuta 1963) on ruotsalainen muusikko ja kirjailija. Hän soittaa avainviulua ja sai vuonna 1979 riksspelman-arvonimen. Vuonna 1995 hän voitti osana Secret Garden -yhtyettä Eurovision laulukilpailun. Jinderin tytär Josefine Jinder on laulaja. ==Lähteet== ==Aiheesta muualla== Luokka:Ruotsalaiset muusikot Luokka:Ruotsalaiset kirjailijat Luokka:Avainviulistit Luokka:Vuonna 1963 syntyneet Luokka:Elävät henkilöt
Riksspelman

Riksspelman on Svenska Folkdansringen -yhdistyksen myöntämä kunnianimi muusikolle, joka on saavuttanut vähintään hopeisen Zorn-merkin. Ansiomerkkiä on jaettu vuodesta 1933. Sen suunnitteli Anders Zorn vuonna 1910 muistolahjaksi samana vuonna järjestämilleen kansanmusiikkijuhlille osallistuneille. ==Katso myös== * Pelimanni ==Lähteet== Luokka:Ruotsalaiset taide- ja kulttuuripalkinnot Luokka:Kansanmusiikki
Bogstadveien

Bogstadveien on Oslossa Frognerin kaupunginosassa sijaitseva katu. Se sai nykyisen nimensä vuonna 1879 ja oli tätä ennen nimeltään Sørkedalsveien. Bogstadveien on merkittävä kauppa- ja ravintolakatu, ja sillä kulkee myös raitiovaunuja. ==Kuvia== Rosenborg kino OB.Ø65 3596.jpg|Bogstadveien 9: entinen Rosenborg-elokuvateatteri, joka oli toiminnassa vuosina 1937–1980. Bogstadveien 12 II.jpg|Bogstadveien 12: alun perin työväentaloksi rakennettu, vuonna 1921 elokuvateatteriksi muutettu rakennus (Ove Ekman, 1887). Nykyisin liikerakennus. Bogstadveien 37 IV.jpg|Bogstadveien 37: sininen kyltti kertoo pikaluistelija Oscar Mathisenin asuneen tässä talossa. Majorstuen Skole.jpg|Bogstadveien 74: Majorstuenin koulu (Bredo Berntsen, 1908) Bogstadveien 76 II.jpg|Bogstadveien 76: Vuoden 2011 hiihdon maailmanmestaruuskilpailuja varten rakennettu paviljonki, joka sijaitsi kisojen aikaan 7. juni-plassenilla. Snublesteiner i Bogstadveien II.jpg|Kompastuskiviä Bogstadveienillä. Christiania Bogstadveien Mittet c1905 OMU OB.F02998a.jpg|Liikennettä Bogstadveienillä vuonna 1905. ==Lähteet== ==Aiheesta muualla== Luokka:Oslon kadut
Viestijuoksun Suomen-mestaruuskilpailut 1980

Viestijuoksun Suomen-mestaruuskilpailut 1980 järjestettiin 28.–29. kesäkuuta Seinäjoella. ==Yleisen sarjan mitalistit== ===Miehet=== Aika 1. osuus 2. osuus 3. osuus 4. osuus 4 × 100 m 1\. Viipurin Urheilijat 41,97 Erkki Vilen Jari Vilen Risto Ahonen Timo-Pertti Hatakka 2\. Helsingin Kisa-Veikot 42,12 Harri Larne Esa Merikallio Esa Sippola Ari Viitala 3\. Oulun Pyrintö 42,41 Esko Huttu-Hiltunen Jukka Sihvonen Hannu Puroila Raimo Räty 4 × 400 m 1\. Turun Urheiluliitto 3.14,5 Martti Salonen Visa Vanamo Johannes Lahti Heikki Hämäläinen 2\. Kuhmon Kiva 3.14,7 Heikki Rusanen Matti Rusanen Risto Heikkinen Pekka Rusanen 3\. Viipurin Urheilijat 3.15,2 Juha Kääriäinen Jari Kaukinen Peter Brandt Markku Taskinen 4 × 800 m 1\. Vuoksenniskan Urheilijat 7.34,1 Erkki Räsänen Jarmo Lippojoki Jukka Kemppinen Jorma Härkönen 2\. Viipurin Urheilijat 7.34,4 Heikki Vakkuri Matti Salonen Vesa Laukkanen Markku Taskinen 3\. Liedon Luja 7.31,6 Raimo Lastunen Juha Heinonen Jouni Kareinen Markku Laine 4 × 1 500 m 1\. Turun Urheiluliitto 15.29,4 Raimo Karsikas Pekka Päivärinta Martti Vainio Ari Paunonen 2\. Viipurin Urheilijat 15.33,2 Jouko Malinen Tapio Kantanen Matti Salonen Vesa Laukkanen 3\. Tampereen Pyrintö 15.39,6 Pekka Hurskainen Jyrki Kankaanpää Erkki Hurttia Jari Hemmilä ===Naiset=== Aika 1. osuus 2. osuus 3. osuus 4. osuus 4 × 100 m 1\. Kauhajoen Karhu 47,43 Riitta Maunula Tuulikki Huhtinen Raili Ahola Helinä Laihorinne 2\. Turun Urheiluliitto 48,07 Minna Painilainen Tiina Lindgren Sirpa Suominen Riitta Vesanen 3\. Heinolan Isku 48,92 Merja Lehtimäki Tuija Nurminen Helena Kekki Merja Aho 4 × 400 m 1\. Leppävaaran Sisu 3.49,4 Raili Tahvanainen Sirkka Lampio Merja Vuorinen Tuuli Heinonen 2\. Viipurin Urheilijat 3.49,9 Tiina Rokkanen Leena Varvi Tuula Putkonen Hannele Parkkonen 3\. Oulun Pyrintö 3,51,4 Eija Hanhisuanto Tuija Manninen Kirsti Törmälä Irene Lusikka 3 × 800 m 1\. Leppävaaran Sisu 6.42,2 Raili Tahvanainen Tuuli Heinonen Merja Vuorinen 2\. Oulun Pyrintö 6.44,1 Eija Hanhisuanto Tuija Manninen Irene Lusikka 3\. Kouvolan Urheilijat 6.48,2 Riikka Mättö Katriina Kettunen Marjo-Riitta Lakka ==Lähteet== * * Luokka:Viestijuoksun Suomen-mestaruuskilpailut Luokka:Seinäjoen urheilutapahtumat luokka:vuoden 1980 yleisurheilu
Lewis Cook

Lewis John Cook (s. 3. helmikuuta 1997 York) on englantilainen jalkapalloilija, pelipaikaltaan keskikenttäpelaaja. Hän edustaa Englannin Valioliigassa pelaavaa Bournemouthia. Cook pelasi Leeds Unitedin junioreissa seitsenvuotiaasta alkaen. Hän nousi mestaruussarjassa pelanneeseen edustusjoukkueeseen kaudella 2014–2015. Hän pelasi tuolla kaudella 37 sarjaottelua ja seuraavalla kaudella 43. Hän teki ainoan sarjaottelumaalinsa helmikuussa 2016 Fulhamia vastaan. Liigacupissa hän teki elokuussa 2015 maalin Doncaster Roversia vastaan. Cook siirtyi kesällä 2016 valioliigajoukkue Bournemouthiin. Hän pelasi ensimmäisellä valioliigakaudellaan vain kuusi liigaottelua. Seuraavalla kaudella hän pelasi 29 liigaottelua, mutta joulukuussa 2019 tullut ristisiteen repeämä jätti kolmannen kauden liigaottelumäärän 13:een. Kaudella 2019–2020 Cook pelasi 27 valioliigaottelua. Kaksi seuraavaa kautta Bournemouth pelasi mestaruussarjassa, jossa Cook pelasi kausittain 31 ja 28 ottelua ja teki molempina kausina yhden maalin. Maaliskuussa 2021 hän sai jälleen ristisidevamman, joka siirsi hänen seuraavan kauden alkunsa marraskuulle. Kaudella 2022–2023 Bournemouth pelasi jälleen Valioliigassa ja Cook oli kentällä 28 ottelussa, joista 18 ottelua hän pelasi avauskokoonpanossa. Kaudella 2023–2024 hän pelasi 33 valioliigaottelua, joista yhtä vaille kaikki avauskokoonpanossa. Ensimmäisen valioliigamaalinsa hän teki Evertonia vastaan elokuussa 2024. Tuossa ottelussa hän toimi joukkueen kapteenina. Cook voitti Englannin joukkueessa alle 17-vuotiaiden Euroopan- mestaruuden 2014 ja alle 20-vuotiaiden maailmanmestaruuden 2017. Hän oli jälkimmäisessä turnauksessa joukkueensa kapteeni ja teki maalin tasapeliin päättyneessä alkulohko-ottelussa Guineaa vastaan. Hän pelasi Englannin eri nuorisomaajoukkueissa yhteensä yli 50 ottelua. Cook pelasi Englannin A-maajoukkueessa maaliskuussa 2018 parikymmentä minuuttia ystävyysottelussa Italiaa vastaan tultuaan vaihdosta kentälle Jesse Lingardin tilalle. == Lähteet == Luokka:Englantilaiset jalkapalloilijat Luokka:Vuonna 1997 syntyneet Luokka:Elävät henkilöt
Lloyd Kelly

Lloyd Kelly (s. 6. lokakuuta 1998 Bristol) on englantilainen jalkapalloilija, pelipaikaltaan keskuspuolustaja. Hän edustaa Englannin Valioliigassa pelaavaa Newcastlea. Kelly pelasi Bristol Cityn junioreissa ja nousi kaudella 2017–2018 mestaruussarjassa pelanneeseen edustusjoukkueeseen. Hän pelasi kahden kauden aikana 43 mestaruussarjaottelua ja teki niissä kaksi maalia. Kelly siirtyi kesällä 2019 valioliigajoukkue Bournemouthiin. Hän pelasi ensimmäisellä valioliigakaudellaan vain kahdeksan liigaottelua oltuaan useiden vammojen vuoksi pitkään syrjässä. Kaksi seuraavaa kautta Bournemouth pelasi mestaruussarjassa, jossa Kelly pelasi ensimmäisellä kaudella nousukarsinta mukaan lukien 38 ottelua ja toisella kaudella 41 ottelua. Hän teki molemmilla kausilla yhden maalin. Kaudella 2022–2023 Bournemouth oli jälleen Valioliigassa ja Kelly pelasi 23 ottelua, joissa kaikissa hän oli avauskokoonpanossa. Syyskuussa tullut nilkkavamma piti hänet pari kuukautta poissa kentiltä. Kaudella 2023–2024 hän pelasi niin ikään 23 valioliigaottelua, joista 17:ssä hän oli avauskokoonpanossa. Kelly siirtyi Valioliigan Newcastleen ilmaissiirrolla heinäkuussa 2024. Hän oli marraskuun 2024 puoliväliin mennessä pelannut seitsemän valioliigaottelua, joista kolmessa hän oli ollut avauskokoonpanossa.. Kelly on pelannut Englannin alle 20- ja alle 21-vuotiaiden maajoukkueissa. Hän pelasi alle 21-vuotiaiden EM- kilpailuissa vuosina 2019 ja 2021. == Lähteet == Luokka:Englantilaiset jalkapalloilijat Luokka:Vuonna 1998 syntyneet Luokka:Elävät henkilöt
Kevyt Linux-jakelu

Kevyt Linux-jakelu on Linux-pohjainen vähän muistia, tallennustillaa ja prosessoria käyttävä käyttöjärjestelmä. Tämän seurauksena ne ovat ominaisuuksiltaan hyvin minimaalisia. Ne sopivat hyvin esimerkiksi vanhemmille tietokoneille, joilla ei ole resursseja suorittaa enemmän tehoja vaativia käyttöjärjestelmiä. == Katso myös == * Luettelo Linux-jakeluista Luokka:Linux- jakelupaketit
Maailmankisat 1984

18\. Maailmankisat järjestettiin vuonna 1984 Helsingissä 4. heinäkuuta. Kilpailupaikkana oli Olympiastadion. Kansainväliset yleisurheilukilpailut olivat Helsingin Kisa-Veikkojen järjestämät. Yleisömäärä oli yksipäiväisissä kisoissa lähes 20 000 katsojaa. Laji Kultaa Kultaa Hopeaa Hopeaa Pronssia Pronssia 100 m Albert Robinson 10,47 Marty Krulee 10,54 Dwayne Evans 10,61 400 m Mike Franks 45,45 Hassan el Kashief 45,66 Diallo Bayucar 46,07 800 m Stan Redwine 1.46,97 Faouzi Lahbi 1.48,37 Jorma Härkönen 1.49,60 1 500 m Pierre Deleze 3.36,61 Antti Loikkanen 3.37,63 Claudio Patrignani 3.37,89 5 000 m Antonio Leitao 13.24,28 Christoph Herle 13.31,85 Stijn Jespers 13.32,46 110 m aidat Arto Bryggare 13,61 Sam Turner 13,65 Henry Andrade 13,79 400 m aidat Bart Williams 49,51 Tony Rambo 49,91 Tino Harjunheimo 53,87 3000 m estejuoksu Graeme Fell 8.20,43 Roger Hackney 8.22,13 Markó Gábor 8.23,92 4 x 100 m Suomen maajoukkue Juha Pyy Jouko Hassi Jarmo Anias Kimmo Saaristo 40,05 Korkeushyppy Sergei Sosimovitš 227 cm Jake Jacoby Erkki Niemi 224 cm Seiväshyppy Władysław Kozakiewicz 560 cm Veijo Vannesluoma 550 cm Tom Hintnaus 540 cm Kolmiloikka Béla Bakosi 16,27 m Jouko Visuri 14,53 m Moukarinheitto Igor Nikulin 80,84 m (Stad.enn.) Juha Tiainen 78,18 m Harri Huhtala 76,96. Keihäänheitto Klaus Tafelmeier 90,10 m Tom Petranoff 85,30 m Arto Härkönen 84,32 m == Naiset == Laji Kultaa Kultaa Hopeaa Hopeaa Pronssia Pronssia 100 m Helinä Marjamaa 11,33 Nelli Cooman 11,43 Shonel Ferguson 11,84 800 m Chris Gregorek 2.01,39 Nadežda Zviagintseva 2.02,30 Kaisa Ylimäki 2.04,01 4 x 100 m Suomen maajoukkue Sisko Markkanen Helinä Marjamaa Anna-Elina Palonen Margareetta Honkaharju 45,36 Suomen maajoukkue II Riitta Vesanen Kirsi Saarinen Riitta Ketonen Kaisa Laine 46,86 Keihäänheitto Ánna Veroúli 66,00 m Helena Laine 62,74 m Tuula Laaksalo 62,56 m Kisojen parhaalle urheilijalle jaettava Timo Sarpanevan suunnitteleman kiertopalkinnon sai SE:n tehnyt ja lajinsa voittanut moukarinheittäjä Neuvostoliiton Igor Nikulin. ==Lähteet== * Luokka:Vuoden 1984 yleisurheilu 80
Dango Ouattara

Dango Aboubacar Faissal Ouattara (s. 11. helmikuuta 2002 Ouagadougou) on burkinafasolainen jalkapalloilija, pelipaikaltaan laitahyökkääjä. Hän edustaa Englannin Valioliigassa pelaavaa Bournemouthia ja on pelannut aiemmin Ranskan Ligue 1:ssä. Hän on pelannut Burkina Fason maajoukkueessa vuodesta 2021 alkaen. Ouattara edusti kotimaassaan Majesticia. Hän siirtyi ranskalaisseura Lorientiin kesällä 2020 ja nousi sen edustusjoukkueeseen syksyllä 2021. Hän pelasi kaudella 2021–2022 Ligue 1:ssä 25 ottelua, joista seitsemän ottelua avauskokoonpanossa, ja teki maalin huhtikuussa Metziä vastaan. Kaudella 2022–2023 hän pelasi Ligue 1:ssä 18 ottelua, jotka kaikki avauskokoonpanossa, ja teki kuusi maalia, joista neljä ensimmäistä syyskuussa neljässä peräkkäisessä liigaottelussa. Ouattara siirtyi tammikuussa 2023 englantilaisseura Bournemouthiin. Hän pelasi loppukauden aikana 19 valioliigaottelua, joista 15 ottelua avauskokoonpanossa, ja teki huhtikuussa vierasottelussa Tottenhamia vastaan 2–3-voittomaalin lisäajalla. Kaudella 2023–2024 hän pelasi 30 liigaottelua, joista kahdessatoista hän oli avauskokoonpanossa. Hän teki maalin maaliskuussa Sheffield Unitedia vastaan. Kaudella 2024–2025 hän on 17. joulukuuta mennessä pelannut 13 valioliigaottelua, joista viisi avauskokoonpanossa, sekä tehnyt maalin Southamptonia vastaan syyskuussa ja Ipswichiä vastaan joulukuussa. Ouattara pelasi Burkina Fason maajoukkueessa ensimmäisen kerran joulukuussa 2021 ystävyysottelussa Mauritaniaa vastaan. Hän teki tammikuussa 2022 Afrikan- mestaruuskilpailujen puolivälierässä Tunisiaa vastaan ottelun ainoan maalin, mutta hänet ajettiin ulos kentältä 82. minuutilla eikä hän saanut pelata välierässä eikä pronssiottelussa, jotka molemmat Burkina Faso hävisi. Ouattara on pelannut joulukuun 2024 puoliväliin mennessä 28 maaottelua ja tehnyt niissä kahdeksan maalia, avausmaalinsa jälkeen kesäkuussa 2022 Afrikan- mestaruuskilpailujen karsinnassa yhden Kap Verdeä ja kaksi Swazimaata vastaan, marraskuussa 2022 yhden Norsunluurannikkoa vastaan, maaliskuussa 2023 yhden Afrikan-mestaruuskilpailujen karsinnassa Togoa vastaan, marraskuussa 2023 yhden MM-karsintaottelussa Etiopiaa vastaan sekä kesäkuussa 2024 yhden maalin MM-karsinnassa Sierra Leonea vastaan. == Lähteet == Luokka:Burkinalaiset jalkapalloilijat Luokka:Vuonna 2002 syntyneet Luokka:Elävät henkilöt
Ikkuna (tietojenkäsittely)

Ikkuna on tietokoneen näytöllä oleva suorakulmion muotoinen alue, jota tietokoneohjelma käyttää graafisessa käyttöliittymässä näyttääkseen visusaalista sisältöä. Luokka:Tietotekniikka
Roskakori (tietojenkäsittely)

Roskakori on tietokoneiden käyttöjärjestelmiin yleensä esiasennettu tietokoneohjelma, jonka avulla tiedostoja ja kansioita voi siirtää roskakorin tallennussijaintiin, jolloin ne menevät kuvaannollisesti roskakoriin. Yleensä sinne laitetaan tiedostoja, jotka halutaan poistaa. Monissa käyttöjärjestelmissä roskakoriin siirtäminen ei poista tiedostoja kokonaan, vaan ne voi vielä myöhemmin palauttaa. Kun käyttäjä on varma tiedostojen tarpeettomuudesta, niin hän voi tyhjentää roskakorin, jolloin sen sisältö poistuu lopullisesti. Luokka:Tietotekniikka
Menkesin tauti

Menkesin tauti on X-kromosomissa peittyvästi periytyvä kuparimetabolian häiriö, joka aiheuttaa muun muassa etenevää hermostorappeumaa, sidekudospoikkeavuuksia, ihon kuivuuttaMenkes Disease National Organization for Rare Disorders, viitattu 23.6.2023, kehitysvammaisuutta sekä harva-, karkea- ja haurashiuksisuutta. Se ilmenee lähinnä miehillä; naiset yleensä kantavat taudin aiheuttavia ATP7A-geenin mutaatioita ilman oireita.Menkesin tauti (Orphanet) Terveyskirjasto, viitattu 23.6.2023 Poikkeustapauksissa myös naisia on sairastunut. Menkesin tauti vaikuttaa moneen elinjärjestelmään ja on usein vaikea-asteinen. Tietyt mutaatiot voivat kuitenkin aiheuttaa vähäoireisempia tautimuotoja. Jos lapsella on Menkesin tauti, käynnistyy synnytys usein ennenaikaisesti. Vastasyntyneellä voi ilmetä monia oireita, kuten päänahan alaisia verenpurkaumia, spontaaneja murtumia, keltaisuus, hypotermia, hypoglykemia ja syömisvaikeus. Joskus ensimmäiset oireet ilmenevät vasta 1–2 kuukauden iässä hiusten poikkeavuuksina. Imeväisiässä tyypillisiä ovat hidastunut pituuskasvu, niukka syöminen, oksentelu ja ripuli. Menkesin tautiin liittyvät motoriikan ongelmat etenevät asteittain, ja samalla ilmenee epilepsiaa. Varhaisessa Menkesin taudissa lihasjänteys on usein heikentynyt, mutta myöhemmin ilmenee tämän sijaan spastisuutta ja ääreisosien heikkoutta. Menkesin taudin diagnoosi voidaan vahvistaa vasta geenitestillä. Tautia aiheuttavia mutaatioita on monia, joten selvittely voi olla aikaavievää. Menkesin taudin ennuste on huono ja tyypillistä on sen johtaminen kuolemaan varhaislapsuudessa. Englanniksi nimellä "occipital horn syndrome" tunnettu tautimuoto kuitenkin aiheuttaa lievemmän neurologisen taudinkuvan ja todetaan usein vasta 5–10-vuotiaalla. Eräillä potilailla on kuvattu Menkesin taudin yhteydessä keuhkoahtauma, virtsarakon divertikkeli, kaulan kasvaimia ja kortikaalinen sokeus. Vastasyntyneillä on Menkesin taudin ilmaantuvuudeksi havaittu Euroopassa noin 1/300 000 ja Japanissa 1/360 000\. Australiassa on kuvattu ilmeisesti perustajavaikutuksen johdosta poikkeuksellisen suuri ilmaantuvuus väliltä 1/50 000–100 000. Menkesin tauti on parantumaton, mutta varhain aloitettu parenteraalinen kupari-histidiinilisä voi pidentää elinikää ja vähentää neurologisia oireita. Menkesin taudin kuvasi ensimmäisenä vuonna 1962 John Menkes.Menkes Syndrome ScienceDirect, viitattu 23.6.2023 == Lähteet == Luokka:Perinnölliset sairaudet
Tiedostokoko

Tiedostokoko tarkoittaa tiedostojen kokoa yleensä mitattuna tavuissa. Koko ilmoitetaan käyttäen SI-järjestelmän etuliitteittä: Koko Esimerkki Yksi tavu Tekstitiedosto, jossa on yksi merkki Kilotavu Pitkä tekstitiedosto Megatavu Musiikkikappale Gigatavu Video Teratavu Ison kiintolevyn maksimitila Petatavu Kokonainen tietokanta Luokka:Tiedonhallinta
Syöpäkipu

Syöpäkipu on kipu, joka ilmenee syövän oireena tai syövän hoitojen sivuvaikutuksena.Syöpäkipu Terveyskylä, viitattu 23.6.2023 Syöpäpotilaista noin 25–30 % on kärsinyt syöpäkivusta taudin diagnosointiin mennessä, ja hoidon loppuvaiheessa syöpäkipua on esiintynyt jo 65–85 %:lla potilaista.Outi Paija, Koskeeko syöpäpotilaan kipu lääkäriä? Aikakauskirja Duodecim 2004, viitattu 23.6.2023 Kivun esiintyminen riippuu kasvaimen sijainnista ja koosta. Se on yleisempää uusiutuneessa tai etäpesäkkeisessä syövässä ja esiintyy useimmiten erinäisten muiden oireiden yhteydessä. Syöpäkipu voi olla potilaan elämänlaatua merkittävästi heikentävä tekijä. Esimerkiksi haimasyövässä ja mahasyövässä kipu on usein ensioire. Yleistä suoraan syövästä johtuva kipu on myös kasvaimen ollessa luussa tai lähellä hermokudosta. Kipua voivat aiheuttaa mahasuolikanavaa tai virtsateitä ahtauttavat tai limakalvoa haavauttavat kasvaimet. Kipu voi mahasuolikanavan tai virtsateiden tukkeutuessa esiintyä kohtauksittaisena. Muut kuin kiinteän kasvaimen muodostavat syöpätaudit (esimerkiksi leukemiat) ovat harvoin kipua aiheuttavia. Syöpäkivusta noin 75 %:n on arvioitu aiheutuvan sairaudesta itsestään, noin 15 %:n syöpähoidoista ja noin 10 %:n muista tekijöistä. Leikkauksen jälkeen pitkittyvä kipu johtuu tavallisesti hermovauriosta. Sädehoidossa limakalvojen ärtyminen ja hermopunoksen vauriot voivat johtaa kipuun. Sytostaatit voivat aiheuttaa hermoärsytykseen liittyvää kipua. Rintasyövän hormonihoito saattaa olla nivelkipujen taustalla. Syöpäkivun lääkehoito toteutetaan usein WHO:n 1980-luvulla kehittämän porrasmallin mukaan. Rinnalle saatetaan kuitenkin tarvita myös muita hoitokeinoja. Lievässä ja kohtalaisessa kivussa käytetään usein yksilöllistä kipulääkeyhdistelmää; vaikea-asteisessa kivussa turvaudutaan usein myös opioideihin. Lääkityksen lisäksi hoidossa saatetaan turvautua esimerkiksi kivun lievittämiseen sädehoidolla. == Lähteet == Luokka:Syöpätaudit Luokka:Kipu
Knudsenin I hallitus

Knudsenin I hallitus oli Norjan hallitus 19. maaliskuuta 1908 – 2. helmikuuta 1910. Se oli Venstren muodostama vähemmistöhallitus. ==Ministerit== Pääministeri * Gunnar Knudsen Valtiovarainministeri * Gunnar Knudsen Ulkoministeri * Wilhelm Christophersen Kauppaministeri * Lars Abrahamsen Oikeusministeri * Johan Castberg Puolustusministeri * Thomas Heftye 19.3.1908–11.4.1908 * Haakon Ditlef Lowzow 11.4.1908–20.8.1909 * August Spørck 20.8.1909–2.2.1910 Kirkko- ja opetusministeri * Karl Seip 19.3.1908–16.9.1909 * Johannes Hougen 16.9.1909–2.2.1910 Työministeri * Nils Claus Ihlen Maatalousministeri * Hans Konrad Foosnæs ==Lähteet== Luokka:Norjan hallitukset
Sør-Trøndelag (sanomalehti)

Sør-Trøndelag (vuosina 1908–1920 Søndre Trondhjems Amtstidende) on norjalainen vuonna 1908 perustettu paikallislehti, jonka kotikunta on Orkland. Lehti kuuluu Polaris Media -konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet
Orkland

Orkland on kunta Trøndelagin fylkessä Norjassa. Se perustettiin vuonna 2020 yhdistämällä Orkdalin, Meldalin ja Agdenesin kunnat sekä itäinen osa Snillfjordin kunnasta. Kunnan keskustaajama on Orkanger, muita taajamia ovat Svorkmo, Storås, Meldal, Selbekken ja Løkken Verk. Kunnan maapinta-ala on 1 818 neliökilometriä ja asukkaita oli 18 793 vuoden 2024 alussa. ==Media== Orklandissa ilmestyy paikallislehti Sør-Trøndelag. == Kuvia == Tiedosto:Orkanger_05.jpg|Orkanger Tiedosto:Kringflottmyra 3.jpg|Metsämaisema Lokken Kirke.jpg|Løkkenin kirkko Thamshavnbanen loco 5 at Løkken.jpg|Thamshavnin museorautatie ==Lähteet== ==Aiheesta muualla== *